Tirsdag (11.02.) kunne man på Politikens netavis læse, at fire ud af ti videregående uddannelser ikke i tilstrækkelig grad formår at sikre, at de er relevante for arbejdsmarkedet.

En række uddannelser får på denne baggrund ‘gult kort’ for deres manglende erhvervssigte. Baggrunden for artiklen er en rapport udarbejdet af Danmarks Akkrediteringsinstitution, som har undersøgt, i hvor høj grad uddannelserne har sikret sig, at de er arbejdsmarkedsrelevante.

I artiklen får flere uddannelsers jobrelevans prædikatet ‘ikke tilfredsstillende’, men for uddannelsen i erhvervsøkonomi og filosofi er det i direkte modstrid med virkeligheden.